אירוויזיון 1980

תחרות האירוויזיון של שנת 1980 נערכה בהאג, הולנד ב-19 באפריל 1980.

הייתה זו השנה ה-25 שבה התקיימה התחרות. הגישה אותה המנחה מרלוס פלויטסמה.

ג'וני לוגן ייצג באותה השנה את אירלנד, וזיכה אותה במקום הראשון, עשר שנים בדיוק לאחר שהמדינה זכתה במקום הראשון באירוויזיון 1970. 7 שנים לאחר מכן, לוגן יביא את הזכייה השלישית לאירלנד באירוויזיון 1987. מרוקו הצטרפה לאירוויזיון בפעם הראשונה (וגם האחרונה בתולדותיה בתחרות). נציגתה הייתה הזמרת סמירה בן סעיד עם השיר "بطاقة حب" בשפה הערבית שפרושו הוא "מכתב אהבה". השיר המרוקאי הגיע למקום ה-18 עם 7 נקודות מאיטליה בלבד ומאחר ומרוקו הגיעה למקום אחד לפני האחרון ומאחר וישראל (שאז הייתה ביחסים בעיתיים עם מרוקו) הודיעה שתשוב לאירוויזון בשנה הבאה, החליטה מרוקו לא להשתתף יותר באירוויזיון.

מונקו פרשה מהתחרות וחזרה רק בשנת 2004, ושברה את שיא הקאמבק. שיא שנשבר רק ב-2024 על ידי לוקסמבורג כשהיא חזרה אחרי 30 שנים של היעדרויות. טורקיה חזרה לתחרות לאחר שנעדרה מאירוויזיון 1979, וזאת לאחר בעיות בתחום הפוליטי עם המארחת.

רקע

ישראל, המנצחת של אירוויזיון 1979, סירבה לארח את התחרות בפעם השנייה ברצף, עקב בעיות כלכליות של ערוץ 1, ולאחר שרשות השידור נכשלה במציאת מימון, לא הייתה הסכמה לבקשתה להאריך את המועד הסופי. בנוסף, התאריך הסופי של אירוויזיון 1980 שנקבע על ידי איגוד השידור האירופי, התנגש עם התאריך העברי של יום הזיכרון לחללי צה"ל, דבר אשר גרם לישראל לפסול את עצמה מיידית מן התחרות, על אף היותה הזוכה בשנה הקודמת. קביעת התאריך נעשתה בשוגג ואיגוד השידור האירופי התנצל בפני ישראל, אך לא הסכים להזיז את מועד התחרות פעם נוספת בשל אילוצים שונים; ישראל קיבלה את ההתנצלות וחזרה להשתתף בתחרות כבר בשנה הבאה, באירווזיון של 81' באירלנד. בפסטיבל הזמר והפזמון של אותה שנה, אשר שימש בשנתיים הקודמות לבחירת השיר שייצג את ישראל בתחרות, זכתה להקת האחים והאחיות עם השיר "פזמון חוזר", לפני שהודיעה לרשות השידור על ביטול ההשתתפות. היה זה המקרה היחיד בהיסטוריית האירוויזיון (למעט התחרות הראשונה ב-1956) שבו הזוכה מהשנה הקודמת לא השתתפה בתחרות.

לאחר שספרד, שסיימה במקום השני ב-1979 ובריטניה (שהייתה ידועה כמין 'ברירת מחדל' כאשר המנצחת אינה מארחת) סירבו שתיהן להפיק את התחרות, הולנד הסכימה להשתתף בהפקה של התחרות על אף שבאירוויזיון 1979 היא הגיעה למקום ה-12. האולם הנבחר היה אותו אולם שאירח את אירוויזיון 1976, ה-Congresgebouw ("בניין הקונגרסים"), והתפאורה הייתה זהה כמעט כולה בשתי התחרויות.

השירים המשתתפים

 סדר  מדינה  שפה  ביצוע  שם השיר בשפת מקור  שם השיר בעברית  מיקום  ניקוד1   אוסטריה  גרמנית  בלו דנובה  Du bist Musik המוזיקה היא את/ה8642   טורקיה  טורקית  אז'דה פקאן  Pet'r oil  דלק15233   יוון  יוונית  אנה ויסי ושלישיית אפיקורוס  Ωτοστόπ (Autostop) טרמפ 13304   לוקסמבורג  צרפתית  סופי ומגאלי Papa Pingouin אבא פינגווין9565   מרוקו  ערבית  סמירה סעיד  Bitaqat Hub  מסר של אהבה 1876   איטליה  איטלקית  אלן סורנטי Non so che darei  אני לא יודע מה לתת6877   דנמרק  דנית  Basmes Venner Tænker altid på dig  תמיד חושב עלייך14258   שוודיה  שוודית  תומאס לדין  Just nu!  עכשיו!10479   שווייץ  צרפתית  פאולה  Cinéma  קולנוע 4 10410   פינלנד  פינית  וסה-מאטי לוירי Huilumies  חלילן19 611   נורווגיה  נורווגית  סברה שיילברג ומאטיס האטה  Sámiid Ædnan  לפלנד 16  1512   גרמניה המערביתגרמנית  קטיה אבשטיין  Theater תיאטרון 212813   בריטניה  אנגלית  פרימדונה  Love enough for two אהבה מספיקה לשניים 310614   פורטוגל  פורטוגזית  ז'וזה סיד  Um grande, grande amor אהבה גדולה, גדולה 7 7115   הולנד  הולנדית  מגי מקניל Amsterdam אמסטרדם59316   צרפת  צרפתית  Profil Hé hé m'sieurs dames היי היי, גבירותיי ורבותיי114517   אירלנד  אנגלית  ג'וני לוגן  What's Another Year  מהי עוד שנה?  1  14318   ספרד  ספרדית  הרכב "טריגו לימפיו"  Quédate esta nochv הישארי הלילה 123819   בלגיה  צרפתית  Télex  Euro-vision  אירו-ויזיון 1714

מבצעים חוזרים בתחרות

מבצעמדינהשנים קודמותפאולה דל מדיקו שווייץ1969 (מקום 5)קטיה אבשטיין גרמניה1970 (מקום 3), 1971 (מקום 3)מגי מק'ניל הולנד1974 כחלק מההרכב מאות' ומקניל (מקום 3)

קישורים חיצוניים


 אירוויזיון 1980 באתר האירוויזיון הרשמי
 היסטוריית ההצבעות של אירוויזיון 1980

*
1980
קטגוריה:1980 במוזיקה
קטגוריה:האג: תרבות
1980
קטגוריה:1980 בהולנד